Návrh komuniké

Vláda Slovenskej republiky na svojom zasadnutí dňa .............2002 prerokovala a schválila návrh na podpis a ratifikáciu Európskej dohody vzťahujúcej sa na osoby zúčastňujúce sa konania pred Európskym súdom pre ľudské práva.

Európska dohoda vo svojich ustanoveniach poskytuje účastníkom konania pred Európskym súdom pre ľudské práva, ich zástupcom, poradcom, svedkom či expertom určité imunity a oslobodenia, ktoré sú potrebné na zabezpečenie riadneho a spravodlivého prejednania veci pred týmto Súdom.   

Európska dohoda je medzinárodnou zmluvou podľa článku 7 ods. 5 Ústavy Slovenskej republiky, ktorá má prednosť pred zákonmi.